Chemtrail
Chemtrail je naziv za teoriju zavjere prema kojoj neki avioni potajno izbacuju nepoznate čestice ili kemikalije prilikom leta koje ostavljaju trag na nebu kako bi navodno kontrolirali vremenske uvjete. Znanstvenici odbacuju takve teorije kao falsifikate ili posljedice neznanja ljudi o avijaciji, pošto se radi o običnim kondenzacijskim tragovima koje ostavljaju avioni prilikom leta. Naime, prilikom vlažnog zraka, ispušni plinovi mlažnjaka ostaju neko vrijeme vidljivi na nebu u obliku dugačkog traga pare.

Na Facebooku je osnovana i grupa na kojoj se chemtrailse izjednačava s lovom na vještice, nazvana "Reci NE chemtrails zaglupljivanju". Profesionalni zrakoplovni pilot Aleksandar Kuzmanović nabrojao je brojne nedosljenosti i manjkavosti te teorije, kao što su da svaki avion mora znati točnu težinu tereta koji prenosi do u kilogram kako bi izračunao koliko mu je potrebno goriva za let, te da je pitanje tko bi onda mogao potajno ukrcati na tone kemikalija koje izbacuju navodni chemtrail; činjenica da avioni lete po 850 km/h, a da bi navodni otrov trebao izbacivati najmanje 2 kg tekućine po sekundi; da za izbacivanje chemtraila trebaju pumpe, ali da i one trebaju struju koja bi se uočila; nepouzdnaost mete pošto avioni lete oko 10.000 metara iznad tla dok vjetar puše od 20 do 300 m/s, čime je nemoguće predivjeti gdje bi navodni chemtrailsi završili; promjenu u zračnoj struji unutar kompresora koja nastaje kada uleti kilogram otrova između trećeg i četvrtog stupnja kompresora; pitanje tko proizovdi otrov, tko ga prevozi od tvornice do aerodroma, tko ga utovara u avione, tko na kraju krajeva leti tim avionima, itd.

David Keith, znanstvenik koji je radio na klimatskim naukama i energetskoj tehnologiji, navodi da nema nikakvih podataka da postoje aktivni programi koji provode geoinženjering, te da nema dokaza niti dosljedne motivacije za postojanje chemtrailsa.

Izvori

Eksterni linkovi
Detaljna dekonstrukcija i pobijanje 'chemtrailsa' po svakoj tvrdnji Dennis Mersereau

Teorije zavjere